# Il-Ġurnal Uffiċjali C 450/2020

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 450 |
| | |
| Edizzjoni bil-Malti | Informazzjoni u Avviżi | Volum 6328 ta' Diċembru 2020 |

ISSN 1977-0987

Il-Ġurnal Uffiċjali

tal-Unjoni Ewropea

C 450

Edizzjoni bil-Malti

Informazzjoni u Avviżi

Volum 6328 ta' Diċembru 2020

---

| Werrej | Paġna |
| --- | --- |
| | IV   Informazzjoni |
| | INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | il–Kunsill |
| 2020/C 450/01 | Konklużjonijiet tal-Kunsill dwar it-tagħlimiet meħuda rigward il-COVID-19 fil-qasam tas-saħħa | 1 |
| | Il-Kummissjoni Ewropea |
| 2020/C 450/02 | Rata tal-kambju tal-euro — It-23 ta' Diċembru 2020 | 9 |
| 2020/C 450/03 | Rata tal-kambju tal-euro — L-24 ta' Diċembru 2020 | 10 |

Werrej

Paġna

IV   Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

il–Kunsill

2020/C 450/01

Konklużjonijiet tal-Kunsill dwar it-tagħlimiet meħuda rigward il-COVID-19 fil-qasam tas-saħħa

1

Il-Kummissjoni Ewropea

2020/C 450/02

Rata tal-kambju tal-euro — It-23 ta' Diċembru 2020

9

2020/C 450/03

Rata tal-kambju tal-euro — L-24 ta' Diċembru 2020

10

---

| MT | |
| --- | --- |

MT

---

IV Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

il–Kunsill

| 28.12.2020 | MT | Il-Ġurnal Uffiċjali tal-Unjoni Ewropea | C 450/1 |
| --- | --- | --- | --- |

28.12.2020

MT

Il-Ġurnal Uffiċjali tal-Unjoni Ewropea

C 450/1

---

Konklużjonijiet tal-Kunsill dwar it-tagħlimiet meħuda rigward il-COVID-19 fil-qasam tas-saħħa

(2020/C 450/01)

Introduzzjoni

Is-sena 2020 kienet sena ta’ sfidi bla preċedent għall-Istati Membri, l-Unjoni Ewropea u għad-dinja kollha. Il-pandemija tal-COVID-19 hija kriżi tas-saħħa li għandha impatt ta’ ħsara liema bħalha fuq is-soċjetajiet u l-ekonomiji tagħna. Għadha s’issa Emerġenza tas-Saħħa Pubblika ta’ Rilevanza Internazzjonali, iddikjarata mill-Organizzazzjoni Dinjija tas-Saħħa (WHO) fit-30 ta’ Jannar 2020 (1).

Filwaqt li s-sitwazzjoni epidemjoloġika għadha qed tevolvi u x’aktarx li tibqa’ tagħmel dan, qabel ma perċentwal kbir tal-popolazzjoni tad-dinja jiksbu l-immunità, jitlaqqmu, jew ikunu jistgħu jiġu kkurati kif xieraq, l-Unjoni Ewropea, l-Istati Membri tagħha u ċ-ċittadini tagħha jeħtieġ li jħejju għall-futur. L-isfidi li għandna quddiemna bħalissa jistgħu jiġu indirizzati effettivament flimkien biss. Dan jeħtieġ kollaborazzjoni u koordinazzjoni mill-qrib bejn l-Istati Membri, l-istituzzjonijiet tal-Unjoni Ewropea, is-soċjetà ċivili u l-komunità globali kollha.

It-teħid ta’ tagħlimiet mill-kriżi ta’ bħalissa u l-wasla b’mod konġunt għall-konklużjonijiet it-tajba huma, u ser ikunu, passi importanti lejn Unjoni Ewropea aktar b’saħħitha u reżiljenti. Hija sejba fundamentali li t-tifqigħa tal-pandemija tal-COVID-19 uriet u ggravat il-vulnerabbiltajiet f’firxa wiesgħa ta’ kwistjonijiet u oqsma. Fil-qasam tas-saħħa, għandha tingħata attenzjoni speċjali lill-istat ta’ tħejjija għall-pandemija u r-rispons tal-Unjoni Ewropea u l-Istati Membri tagħha biex jindirizzaw il-pandemija tal-COVID-19 li għaddejja bħalissa u theddid futur għas-saħħa, lill-iżgurar tal-provvista ta’ prodotti mediċinali u ta’ apparat mediku meħtieġ għall-kontromiżuri b’mod ġenerali, it-titjib tal-aċċess għal data dwar is-saħħa u l-kondiviżjoni tagħha li huma essenzjali biex tiġi miġġielda din il-pandemija kif ukoll theddid ieħor transkonfinali għas-saħħa, u lit-tisħiħ tar-rwol tal-Unjoni Ewropea fis-saħħa globali – kwistjonijiet li huma parzjalment inseparabbli. Il-pandemija taffettwa wkoll is-servizzi tal-kura tas-saħħa u t-trattament ta’ pazjenti oħra, fosthom dawk bil-kanċer u mard li ma jitteħidx, minħabba l-impatt tal-miżuri fis-seħħ biex tiġi miġġielda l-pandemija.

Hija r-responsabbiltà tagħna fl-Unjoni Ewropea li nisiltu t-tagħlimiet li ttieħdu s’issa u noħorġu minn din il-kriżi aktar b’saħħitna u aktar reżiljenti għall-ġid taċ-ċittadini u tal-pazjenti tagħna. B’rispett sħiħ tal-kompetenzi rispettivi tagħhom, jeħtieġ li b’mod konġunt, l-Unjoni Ewropea, l-Istati Membri tagħha u l-istituzzjonijiet Ewropej iżidu l-kapaċitajiet tagħhom, kemm biex jiżguraw li jistgħu jaġixxu b’mod effettiv fil-każ ta’ emerġenzi tas-saħħa u kif ukoll biex jaħdmu għall-kisba ta’ awtonomija Ewropea f’oqsma strateġiċi waqt li jippreservaw ekonomija miftuħa.

Tagħlimiet meħuda: Intejbu l-ġestjoni ta’ kriżijiet mill-UE

IL-KUNSILL TAL-UNJONI EWROPEA

| 1. | JAGĦRAF li filwaqt li s-sigurtà tas-saħħa u l-ippjanar bi tħejjija għal pandemija jibqgħu primarjament kompetenza tal-Istati Membri, il-pandemija tal-COVID-19 enfasizzat il-valur miżjud u l-ħtieġa tas-solidarjetà fil-mod kif jiġu indirizzati kwistjonijiet rilevanti fil-livell Ewropew. |
| --- | --- |

1.

| 2. | IFAKKAR fil-konklużjonijiet tiegħu tat-13 ta’ Frar 2020 dwar il-COVID-19, li appellaw għal kooperazzjoni kontinwa u miżjuda fil-livell tal-Unjoni u f’dak internazzjonali (2), JAFFERMA MILL-ĠDID, b’referenza għad-dikjarazzjoni tal-membri tal-Kunsill tal-UE tas-26 ta’ Marzu 2020 (3), il-ħtieġa ta’ kooperazzjoni msaħħa fost l-Istati Membri waqt il-kriżi tal-COVID-19, inkluż l-isforzi konġunti biex jiġu indirizzati l-punti ta’ konġestjoni li fadal fit-twassil tal-provvisti mediċi u biex jingħata appoġġ reċiproku fit-trattament ta’ pazjenti, u JAPPREZZA s-solidarjetà u l-kooperazzjoni konsiderevoli murija s’issa. |
| --- | --- |

2.

| 3. | JILQA’ l-proposta mill-Kummissjoni għal programm tas-saħħa awtonomu l-UE għas-Saħħa, fil-Qafas Finanzjarju Pluriennali 2021-2027 bħala strument biex jagħti l-valur miżjud tal-Unjoni u jikkomplementa l-politiki tal-Istati Membri sabiex tittejjeb is-saħħa umana fl-Unjoni kollha, partikolarment biex in-nies fl-Unjoni Ewropea jkunu protetti minn theddid transkonfinali serju għas-saħħa u biex jiġu appoġġati t-tisħiħ u l-kapaċità ta’ rispons tas-sistemi tas-saħħa biex ilaħħqu ma’ dak it-theddid u waqt li jittieħed kont tar-riżultati tal-Kunsill Ewropew tal-21 ta’ Lulju 2020 (4). |
| --- | --- |

3.

| 4. | JISTIEDEN lill-Istati Membri u lill-Kummissjoni biex jużaw l-opportunitajiet ta’ finanzjament marbuta mal-pandemija tal-COVID-19, bħall-Faċilità għall-Irkupru u r-Reżiljenza, il-Fond Ewropew għall-Iżvilupp Reġjonali, il-Fond Soċjali Ewropew+, InvestEU, kif ukoll programmi tal-UE mmirati, bħall-UE għas-Saħħa, il-Programm Ewropa Diġitali u Orizzont Ewropa, sabiex jappoġġaw it-trasformazzjoni meħtieġa fis-saħħa u l-kura, inkluż is-saħħa diġitali. |
| --- | --- |

4.

| 5. | JINNOTA l-bżonn ġenerali għal titjib fil-ġestjoni tal-kriżijiet tal-Unjoni u f’kemm tinsab imħejjija għalihom billi jissaħħaħ il-qafas tas-saħħa tal-UE, inkluż iċ-Ċentru Ewropew għall-Prevenzjoni u l-Kontroll tal-Mard (ECDC), il-Kumitat għas-Sigurtà tas-Saħħa (HSC) u l-Aġenzija Ewropea għall-Mediċini (EMA) u l-Arranġamenti Integrati għal Rispons Politiku f’Sitwazzjonijiet ta’ Kriżi (IPCR), u JENFASIZZA l-ħtieġa li tiġi żgurata l-provvista ta’ apparat mediku meħtieġ għall-kontromiżuri fl-UE, kif ukoll il-ħtieġa ta’ aktar diskussjoni esperta dwar it-titjib neċessarju rigward l-iskambju ta’ data komparabbli dwar is-saħħa għall-iskopijiet ta’ riċerka, prevenzjoni, dijanjostika u żvilupp ta’ trattamenti ġodda f’konformità mar-regoli tal-protezzjoni tad-data. |
| --- | --- |

5.

| 6. | JISĦAQ fuq l-importanza tal-ħidma mwettqa mill-ECDC, speċjalment billi tipprovdi l-aħjar għarfien disponibbli, kif ukoll mill-HSC u l-IPCR, u JIEĦU NOTA tal-miżuri deskritti fil-Komunikazzjoni dwar l-istat ta’ tħejjija tal-UE għas-saħħa fuq terminu qasir għat-tifqigħat tal-COVID-19 (5) u dik dwar miżuri addizzjonali ta’ rispons għall-COVID-19 (6). |
| --- | --- |

6.

| 7. | JENFASIZZA li l-iżvilupp u l-organizzazzjoni biex jingħataw dijanjożi rapida u affidabbli, trattament ta’ kura jew vaċċin effettiv u sikur huma kruċjali fil-konfront tal-pandemija. Barra minn hekk, JISĦAQ fuq l-importanza li jiġi żgurat aċċess ġust, indaqs, trasparenti u globali għall-vaċċini tal-COVID-19 u għall-isforzi ta’ appoġġ għal proċess ġust u trasparenti fl-Unjoni Ewropea biex jiġi żgurat li l-vaċċini tal-COVID-19 ikunu disponibbli għall-popolazzjonijiet tal-Istati Membri tal-UE. |
| --- | --- |

7.

| 8. | JINSAB IMĦASSEB dwar il-kwistjoni li għad hemm ta’ diżinformazzjoni, speċjalment b’rabta mal-eżistenza tal-virus, l-użu tal-maskri u l-iżvilupp ta’ vaċċin kontra l-COVID-19, u JĦEĠĠEĠ approċċ aktar koordinat għall-komunikazzjoni pubblika dwar is-saħħa b’kont meħud tal-kompetenzi u l-kuntesti nazzjonali. |
| --- | --- |

8.

| 9. | JISSOTTOLINJA l-ħtieġa ta’ tisħiħ ulterjuri tal-iskambju effiċjenti ta’ informazzjoni dwar il-miżuri ta’ sorveljanza nazzjonali, u dwar il-kapaċitajiet ta’ ttestjar kif ukoll il-ħtieġa ta’ iżjed kondiviżjoni tad-data dwar indikaturi maqbula mal-ECDC, l-HSC u l-IPCR sabiex tkompli tittejjeb il-koordinazzjoni tal-attivitajiet tagħhom f’dan il-qasam. |
| --- | --- |

9.

| 10. | JAPPELLA lill-Istati Membri u lill-Kummissjoni biex jikkooperaw skont il-kompetenzi rispettivi tagħhom bil-għan li jiffaċilitaw u jrawmu l-kondiviżjoni transettorjali tal-informazzjoni bejn l-Istati Membru u f’fora rilevanti involuti fl-immaniġġar ta’ kriżijiet tal-Unjoni Ewropea. Dawn il-fora huma l-IPCR, l-HSC, is-Sistema ta’ Twissija Bikrija u ta’ Rispons (EWRS) u l-ECDC. L-għan huwa li tiġi evitata d-duplikazzjoni tal-ħidma u jiġi żgurat rispons effiċjenti, effettiv u konġunt għall-pandemija mill-Unjoni Ewropea – anke fir-rigward tal-kooperazzjoni mal-Uffiċċju Reġjonali tad-WHO għall-Ewropa. |
| --- | --- |

10.

| 11. | JINNOTA l-ħtieġa ta’ proċeduri transkonfinali effiċjenti, sikuri u rapidi għat-traċċar tal-kuntatti f’konformità mar-regoli tas-sigurtà tad-data, il-protezzjoni tad-data u l-privatezza. |
| --- | --- |

11.

| 12. | JAPPELLA lill-Kummissjoni biex tivvaluta l-ħtieġa ta’ mekkaniżmi effikaċi ulterjuri tat-traċċar tal-kuntatti rigward il-mezzi kollha ta’ trasport, immirati biex jevitaw theddid serju għas-saħħa taċ-ċittadini tal-UE. Dan jista’ jinkludi l-promozzjoni ta’ proċeduri għat-traċċar tal-kuntatti bħal formoli diġitali għal-lokalizzazzjoni tal-passiġġieri u, fuq perspettiva fit-tul, pjattaforma diġitali waħda għall-punti tad-dħul fl-Istati Membri kollha interessati għall-identifikazzjoni tal-persuni li jaslu minn żoni ta’ riskju tal-pandemija u l-post ta’ residenza tagħhom sabiex tiġi żgurata l-konformità mal-obbligi tal-ittestjar u tal-kwarantina. Pjattaforma diġitali waħda għall-punti tad-dħul tista’ timplimenta approċċ integrat għall-ġbir ta’ data ta’ kuntatti rilevanti u tipprovdi lill-awtoritajiet nazzjonali tas-saħħa kompetenti b’aċċess ta’ 24 siegħa kuljum. Il-metodi tat-traċċar tal-kuntatti minn naħa għal oħra tal-fruntieri u l-impatt tagħhom għandhom jiġu evalwati aktar. Hija meħtieġa aktar konsiderazzjoni biex jiġu evitati r-rappurtar doppju u l-piż amministrattiv. |
| --- | --- |

12.

| 13. | JISTIEDEN lill-Kummissjoni biex flimkien mal-Istati Membri tkompli bl-isforzi tagħha biex tibni riżerva Ewropea ta’ riżorsi u JISTIEDEN lill-Istati Membri biex jaqsmu l-esperjenzi u jikkoordinaw l-isforzi tagħhom, fejn rilevanti, waqt il-bini ta’ riżervi u ħażniet ta’ oġġetti rilevanti f’każ ta’ kriżi biex tiġi evitata l-kompetizzjoni. |
| --- | --- |

13.

| 14. | JISTIEDEN lill-Kummissjoni biex tivvaluta s-sitwazzjoni u, sa nofs l-2021, tirrapporta dwar l-implimentazzjoni tal-mekkaniżmi differenti għall-appoġġ ta’ emerġenza u għall-akkwist ta’ apparat mediku meħtieġ għall-kontromiżuri bħat-tagħmir protettiv personali (PPE), inkluż il-proċedura ta’ akkwist konġunt (id-Deċiżjoni 1082/2013/UE) (7) u l-Istrument għall-Appoġġ ta’ Emerġenza (ir-Regolament (UE) 2016/369) (8) fir-rigward, fost affarijiet oħra, tal-istruttura ta’ governanza, tat-trasparenza, tal-iskambju ta’ informazzjoni bejn il-Kummissjoni u l-Istati Membri, u tal-interfaċċi ta’ dawn l-istrumenti u, abbażi ta’ dawn, tiżviluppa mekkaniżmi ċari, rapidi u effiċjenti għall-akkwist ta’ apparat mediku meħtieġ għall-kontromiżuri waqt kriżi li huma ta’ valur addizzjonali għall-istrutturi u l-akkwist nazzjonali. |
| --- | --- |

14.

| 15. | IFAKKAR fit-tagħlimiet meħuda fl-ewwel mewġa tal-pandemija tal-COVID-19 fost l-oħrajn fir-rigward tad-diffikultajiet għall-preżentazzjoni rapida ta’ data komparabbli lill-ECDC fis-sistema ta’ sorveljanza, l-isfida għall-iżvilupp ta’ previżjonijiet ibbażati fuq l-attivitajiet u indikaturi komuni ta’ mudellar, it-traduzzjoni malajr ta’ evidenza u għarfien xjentifiċi dejjem jinbidlu għal lingwaġġ orjentat lejn il-politika u l-azzjoni, id-diffikultajiet fil-fehim tas-sistemi tas-saħħa differenti u l-bżonnijiet u l-approċċi rispettivi tagħhom għall-immaniġġar tal-kriżijiet, l-għajnuna reċiproka diffiċli meta ħafna Stati Membri jkunu milquta u s-sitwazzjoni ta’ nies li jgħixu u jivvjaġġaw fuq xogħol fir-reġjuni tal-fruntieri u li jiffaċċjaw miżuri mhux farmaċewtiċi ta’ saħħa pubblika u kontrolli fuq il-fruntieri li affettwaw il-ħajja ta’ kuljum tagħhom. |
| --- | --- |

15.

| 16. | JINNOTA l-proposti leġiżlattivi għal qafas tal-UE fuq terminu twil għas-sigurtà tas-saħħa bil-ħsieb li jissaħħu l-ECDC, l-EMA u l-immaniġġar ta’ kriżijiet ta’ sigurtà tas-saħħa permezz tar-reviżjoni tar-Regolament (KE) Nru 851/2004 (9) (ECDC) u d-Deċiżjoni 1082/2013/UE (10) u billi jiġi ssupplimentat ir-Regolament 726/2004 (11) (EMA). |
| --- | --- |

16.

| 17. | JAPPELLA lill-Kummissjoni u lill-Istati Membri biex iwettqu Rieżami Konġunt ta’ Wara l-Azzjoni wara li tingħeleb il-pandemija tal-COVID-19, sabiex jiġu analizzati l-azzjonijiet imwettqa mill-atturi istituzzjonali kollha tal-UE u l-ħtieġa ta’ azzjonijiet addizzjonali biex jittejbu l-istat ta’ tħejjija tal-UE għal kriżijiet u l-abbiltà tagħha li tirrispondi għal theddid għas-saħħa fil-futur, waqt li tiġi evitata d-duplikazzjoni ma’ rieżamijiet oħra li jkunu għaddejjin. Dan għandu jinkludi wkoll studju tal-effetti tal-pandemija tal-COVID-19 fuq is-saħħa pubblika u fuq it-trattament tal-pazjenti, b’mard li jittieħed jew li ma jitteħidx bħall-kanċer, u fuq ir-reżistenza għall-antimikrobiċi (AMR). |
| --- | --- |

17.

Tagħlimiet meħuda: Niżguraw il-provvista ta’ prodotti mediċinali

IL-KUNSILL TAL-UNJONI EWROPEA

| 18. | JIRRIKONOXXI li n-nuqqasijiet ta’ prodotti mediċinali u d-dipendenza fuq għadd limitat ta’ pajjiżi terzi u ta’ siti ta’ manifattura għal ħafna prodotti, bħall-ingredjenti farmaċewtiċi attivi (APIs), fis-settur ta’ prodotti li tkun skaditilhom il-privattiva, huma ta’ tħassib kbir, JISĦAQ fuq il-ħtieġa li tiġi żgurata l-provvista tal-UE, IFAKKAR fl-appell li dejjem sar mill-Kunsill biex in-nuqqasijiet fi prodotti mediċinali jiġu indirizzati kollettivament u JISSOTTOLINJA l-ħtieġa ta’ azzjoni bbażata fuq l-evidenza biex jiġi indirizzat it-theddid għas-sistemi tal-kura tas-saħħa minħabba dawn in-nuqqasijiet. |
| --- | --- |

18.

| 19. | JAGĦRAF li n-nuqqasijiet fl-apparat mediku u l-PPE kienu wkoll ta’ theddida kbira għall-għoti tal-kura tas-saħħa fil-bidu tal-pandemija tal-COVID-19 u JFAKKAR li fil-futur, l-apparat mediku u l-apparat mediku dijanjostiku in vitro jistħoqqilhom attenzjoni. |
| --- | --- |

19.

| 20. | JIRRIKONOXXI li s-suq għall-prodotti marbuta mas-saħħa u rilevanti għall-kriżi kien taħt pressjoni konsiderevoli matul il-kriżi tal-COVID-19 u li l-Istati Membri introduċew restrizzjonijiet b’impatt qawwi fuq is-Suq Intern, u JISSOTTOLINJA l-ħtieġa li jiġi żgurat li l-miżuri implimentati minħabba l-kriżi ma jwasslux għal distorsjonijiet dejjiema fis-Suq Intern. |
| --- | --- |

20.

| 21. | JIRRIKONOXXI li l-Kunsill Ewropew enfasizza li l-kisba tal-awtonomija strateġika waqt li tiġi ppreservata ekonomija miftuħa hija objettiv ewlieni għall-Unjoni u JISTIEDEN lill-Kummissjoni biex bħala prijorità ssegwi l-istedina tal-Kunsill Ewropew tal-1 u t-2 ta’ Ottubru 2020 biex tidentifika d-dipendenzi strateġiċi, partikolarment fl-ekosistemi industrijali l-aktar sensittivi bħas-saħħa, u tipproponi miżuri li jnaqqsu dawn id-dipendenzi, fosthom bid-diversifikazzjoni tal-ktajjen ta’ produzzjoni u ta’ provvista, billi tiżgura l-kumulazzjoni ta’ ħażna strateġika, u trawwem il-produzzjoni u l-investiment fl-Ewropa (12). |
| --- | --- |

21.

| 22. | JIEĦU NOTA tal-Istrateġija Farmaċewtika għall-Ewropa (13), adottata mill-Kummissjoni u JAPPELLA lill-Kummissjoni biex tikkoopera mal-Istati Membri biex tiżviluppa aġenda ta’ implimentazzjoni ambizzjuża bi skeda ta’ żmien ċara u l-finanzjament fit-tul meħtieġ biex jiġu implimentati azzjonijiet konkreti li jirriżultaw mill-Istrateġija Farmaċewtika għall-Ewropa. |
| --- | --- |

22.

| 23. | JESPRIMI TĦASSIB li jista’ jkun xi manifatturi ma jkunux kompetittivi biżżejjed meta jipproduċu prodotti farmaċewtiċi (materja prima, APIs, intermedji, prodotti lesti) fl-UE u li dan jista’ jkun parzjalment minħabba l-ispejjeż kbar tal-produzzjoni tal-UE. JAPPELLA lill-Istati Membri biex jispikkaw bħala mexxejja globali fl-istandards ambjentali u soċjali u l-produzzjoni nadifa u innovattiva, u JENFASIZZA l-ħtieġa li l-APIs u l-manifatturi farmaċewtiċi tal-UE jimmodernizzaw il-bażi industrijali tagħhom u jintegraw metodi u teknoloġiji ta’ manifattura ġodda, kosteffettivi, aktar effiċjenti u favur l-ambjent. JAPPELLA lill-Kummissjoni biex TUŻA l-oqfsa regolatorji u l-influwenza globali tagħha biex tikseb kondizzjonijiet ekwivalenti ta’ kompetizzjoni għall-kumpanniji tal-UE. |
| --- | --- |

23.

| 24. | JIRRIKONOXXI li d-disponibbiltà ta’ prodotti mediċinali hija marbuta mal-kwalità tal-APIs u l-materja prima u JIRRIKONOXXI li kwistjonijiet ta’ kwalità u inċidenti industrijali jistgħu jżidu r-riskju ta’ nuqqasijiet filwaqt li d-diversifikazzjoni tal-ktajjen tal-provvista tista’ tgħin biex jiġu kkontrobilanċjati dawn l-isfidi. Barra minn hekk, ir-rwol tal-manifatturi fir-rigward tad-disponibbiltà u l-provvista kontinwa u adegwata ta’ prodotti mediċinali lis-swieq tal-Istati Membri għandu jissaħħaħ. |
| --- | --- |

24.

| 25. | JISĦAQ li l-provvista kontinwa u sikura ta’ prodotti mediċinali ta’ kwalità għolja tista’ tinkiseb biss fi ħdan strateġija Ewropea fuq perijodu medju sa twil ibbażata fuq approċċ multidixxiplinari għall-politika tal-kura tas-saħħa inkluż azzjonijiet bil-għan li jtejbu t-trasparenza u l-ispezzjonijiet ta’ kwalità, id-diversifikazzjoni tal-ktajjen tal-provvista, il-bini ta’ riżervi strateġiċi f’diversi livelli fil-katina tal-provvista u l-ħolqien ta’ ambjent li jwassal biex tiġi stimulata produzzjoni innovattiva u nadifa - bħal tal-APIs għal prodotti mediċinali kritiċi - fi ħdan l-UE, inkluż regoli u proċeduri simplifikati. JINNOTA li l-iżgurar tal-affordabbiltà tal-prodotti mediċinali u t-tnaqqis tal-impatt ambjentali għadhom fatturi importanti li għandhom jitqiesu f’dak il-kuntest. |
| --- | --- |

25.

| 26. | IQIS li sabiex jiġu indirizzati n-nuqqasijiet, huwa importanti li jiżdiedu l-kooperazzjoni u l-iskambju kontinwu ta’ informazzjoni fil-livell tal-Unjoni, b’mod partikolari permezz ta’ u fi ħdan fora eżistenti bil-għan li jindirizzaw l-iskarsezzi ta’ prodotti mediċinali, l-isfidi fil-ktajjen ta’ distribuzzjoni u l-iskarsezzi fil-kapaċitajiet tal-manifattura filwaqt li fl-istess ħin jinżammu sistemi nazzjonali ta’ rappurtar dwar id-disponibbiltà jew l-iskarsezza ta’ prodotti mediċinali; l-iskambju ta’ informazzjoni jinkludi informazzjoni rilevanti dwar is-siti tal-manifattura tal-APIs ppreżentata mid-detentur tal-awtorizzazzjoni tal-manifattura. |
| --- | --- |

26.

| 27. | JISTIEDEN lill-Kummissjoni tesplora l-ħolqien ta’ għodod għall-ġestjoni tad-data u proċeduri xierqa u ssaħħaħ l-għodod eżistenti fil-livell tal-UE sabiex tinġabar informazzjoni dwar il-katina tal-provvista kollha bħal sorsi ta’ provvista, siti ta’ manifattura globali għal APIs u sustanzi farmaċewtiċi oħra. Dan iservi biex iżid it-trasparenza u l-viżibbiltà kemm tad-dipendenzi unilaterali kif ukoll tas-siti kritiċi tal-manifattura; JISSOTTOLINJA li ż-żieda fit-trasparenza matul iċ-ċiklu tal-ħajja tal-prodotti mediċinali hija importanti, u għalhekk JISTIEDEN UKOLL lill-Istati Membri biex jaqsmu l-informazzjoni disponibbli u jikkooperaw, fejn xieraq, tul il-katina tal-valur tal-prodott, filwaqt li jżommu f’moħħhom li ma jpoġġux piż bla bżonn fuq l-industrija. |
| --- | --- |

27.

| 28. | JAPPELLA lill-Istati Membri u lill-Kummissjoni biex jaħdmu flimkien fuq lista ta’ prodotti mediċinali kritiċi (eż. APIs antimikrobiċi, APIs għal prodotti mediċinali għal kura intensiva jew vaċċini) biex tiġi żgurata l-awtonomija strateġika tal-Unjoni Ewropea fit-tul. |
| --- | --- |

28.

| 29. | JISTIEDEN lill-Kummissjoni tiżgura l-monitoraġġ ta’ prodotti mediċinali kritiċi matul emerġenzi tas-saħħa futuri potenzjali u tikkonsolida l-mekkaniżmi għat-tħejjija u r-rispons għall-kriżijiet tas-saħħa, inkluż permezz tal-monitoraġġ u l-mitigazzjoni ta’ skarsezzi ta’ prodotti mediċinali. |
| --- | --- |

29.

| 30. | JISSOTTOLINJA li kooperazzjoni internazzjonali mtejba mill-awtoritajiet kompetenti tal-UE ser tippermetti spezzjonijiet aktar effiċjenti biex tiżgura kwalità kontinwa ta’ API; |
| --- | --- |

30.

| 31. | JISTIEDEN lill-Kummissjoni tikkunsidra t-tisħiħ tal-kooperazzjoni internazzjonali billi tippromwovi standards ta’ livell għoli fil-kooperazzjoni globali, bħal-linji gwida stabbiliti mill-Kunsill Internazzjonali għall-Armonizzazzjoni tal-Ħtiġijiet Tekniċi għall-Farmaċewtiċi għall-Użu mill-Bniedem (ICH) (14) u billi tinkoraġġixxi lis-sħab globali biex jikkonformaw ma’ dawn l-istandards, u fi ħdan il-qafas tal-ispezzjonijiet tal-Prassi Tajba ta’ Manifattura (GMP) mal-istati sħab tal-Ftehim ta’ Rikonoxximent Reċiproku (MRA), id-Direttorat Ewropew għall-Kwalità tal-Mediċini u tal-Kura tas-Saħħa (EDQM) (15) u l-awtoritajiet tal-Iskema ta’ Kooperazzjoni fl-Ispezzjoni Farmaċewtika (PIC/S) (16), u tivvaluta jekk ir-rikonoxximent reċiproku ta’ dokumenti uffiċjali tal-GMP għal siti ta’ manifattura barra mit-territorju tal-awtorità emittenti jistax jiġi appoġġat ukoll fi stati sħab fl-MRA. |
| --- | --- |

31.

| 32. | JINNOTA li l-Istati Membri jistgħu jadattaw ir-regolamenti nazzjonali tal-proċessi ta’ akkwist sabiex isaħħu r-reżiljenza tal-provvista għal prodotti mediċinali kritiċi, filwaqt li jinnota wkoll li dan huwa qasam ta’ kompetenza nazzjonali u jqis is-sostenibbiltà finanzjarja tas-sistemi tas-saħħa tal-Istati Membri. |
| --- | --- |

32.

| 33. | JISTIEDEN lill-Kummissjoni tesplora l-possibbiltajiet kif tiffaċilita l-manutenzjoni fl-UE u r-rilokazzjoni lejn l-UE tas-siti tal-manifattura tal-APIs għal prodotti mediċinali kritiċi. |
| --- | --- |

33.

| 34. | JISTIEDEN lill-Istati Membri u lill-Kummissjoni janalizzaw inċentivi eżistenti u jesploraw, fejn xieraq, inċentivi ġodda u jivvalutaw ir-rekwiżiti regolatorji għal prodotti mediċinali kritiċi fl-UE u jesploraw mekkaniżmi biex jadattaw dawn l-inċentivi u jtaffu dawn ir-rekwiżiti biex jiżguraw id-disponibbiltà ta’ prodotti mediċinali kritiċi filwaqt li jżommu f’moħħhom ir-rwol tal-industrija farmaċewtika li tiżgura provvista f’waqtha, sikura u kwalitattiva ta’ prodotti mediċinali affordabbli għas-swieq tal-Istati Membri u li tipprevjeni l-irtirar mis-suq ta’ prodotti mediċinali kritiċi qodma u effettivi. |
| --- | --- |

34.

| 35. | JISTIEDEN lill-Kummissjoni tesplora l-possibbiltajiet biex tuża ċ-ċentru tax-xjenza tal-UE għall-ħtiġijiet tar-riċerka f’każ ta’ kriżi tas-saħħa pubblika. |
| --- | --- |

35.

Tagħlimiet meħuda: Titjib tal-aċċess għad-data dwar is-saħħa u l-kondiviżjoni tagħha

IL-KUNSILL TAL-UNJONI EWROPEA

| 36. | JAGĦRAF li lezzjoni waħda li diġà ttieħdet mill-kriżi hija li r-regoli u l-infrastruttura komuni għall-kondiviżjoni tad-data, kif propost bħala parti mill-Ispazju Ewropew tad-Data dwar is-Saħħa (EHDS), fejn data mix-xjenza trażlazzjonali, provi kliniċi u l-kura tas-saħħa tista’ tnebbaħ ir-riċerka u l-kura futuri, huma ta’ importanza kbira. Il-pandemija li għaddejja turi b’mod dirett kif id-data ser tittrasforma s-saħħa u l-kura. Il-ġbir rapidu tad-data dwar il-COVID-19 u l-aċċess għaliha fil-pajjiżi kollha qdew rwol kritiku biex fhimna t-trażmissjoni u l-infezzjoni, identifikajna miri għad-drogi, u fhimna l-iżviluppi fil-mard u l-vaċċini. |
| --- | --- |

36.

| 37. | JINNOTA li l-pandemija tal-COVID-19 uriet li d-data dwar is-saħħa aggregata tista’ ssaħħaħ is-sorveljanza tal-mard infettiv u tagħti bidu għal miżuri konġunti biex tindirizza l-mard li jittieħed u dak li ma jitteħidx, eż. permezz ta’ inizjattivi komuni bħall-proġett Lean European Open Survey on SARS-CoV-2 (LEOSS) (17), u wasslet għal aktar kooperazzjoni transkonfinali bejn Stati Membri interessati, bħall-qafas tal-interoperabbiltà għall-applikazzjonijiet għat-traċċar u t-twissija tal-kuntatti u s-server trasformattiv tal-UE. |
| --- | --- |

37.

| 38. | JAGĦRAF is-sensittività tad-data dwar is-saħħa u jenfasizza l-importanza li l-azzjonijiet proposti kollha jkunu f’konformità sħiħa mar-regoli tal-Unjoni u tal-Istati Membri dwar il-privatezza u l-protezzjoni tad-data, ikunu ta’ natura volontarja u jkunu konformi mal-qsim tal-kompetenzi bejn l-Unjoni u l-Istati Membri. |
| --- | --- |

38.

| 39. | FILWAQT LI JIRREALIZZA li l-kontrolluri u l-proċessuri tad-data li janalizzaw id-data transkonfinali dwar is-saħħa għall-ġlieda kontra l-pandemija tal-COVID-19 innotaw nuqqas ta’ ċarezza u ċertezza legali fir-rigward tal-ipproċessar tad-data dwar is-saħħa, IĦEĠĠEĠ lill-Bord Ewropew għall-Protezzjoni tad-Data (EDPB) biex jiżviluppa interpretazzjoni komuni tal-ipproċessar tad-data dwar is-saħħa mill-awtoritajiet superviżorji tal-protezzjoni tad-data, inkluż l-iżvilupp ta’ linji gwida dwar aspetti etiċi u legali tal-ipproċessar tad-data dwar is-saħħa għall-fini ta’ riċerka xjentifika u JAPPELLA lill-EDPB biex jilħaq kunsens dwar l-applikazzjoni tar-Regolament Ġenerali dwar il-Protezzjoni tad-Data (GDPR) (18) fis-settur tas-saħħa. |
| --- | --- |

39.

| 40. | JILQA’ l-intenzjoni tal-Kummissjoni li tappoġġa l-iżvilupp ta’ Kodiċijiet ta’ Kondotta Ewropej imfassla apposta għal kategoriji speċifiċi ta’ kontrolluri jew proċessuri tad-data u attivitajiet ta’ pproċessar f’konformità mal-Artikolu 40 tal-GDPR, u JISTIEDEN lill-Istati Membri biex jikkooperaw f’livelli bilaterali u multilaterali biex inaqqsu d-differenzi fl-interpretazzjoni u l-applikazzjoni tal-GDPR fis-settur tas-saħħa billi jaqsmu l-aħjar prattiki, itejbu l-kwalità tad-data u jagħmlu d-data traċċabbli, aċċessibbli, interoperabbli u tista’ terġa’ tintuża, biex irawmu l-użu ta’ każijiet ta’ data dwar is-saħħa għar-riċerka xjentifika u biex jiċċaraw id-differenzi bejn id-data sensittiva dwar is-saħħa u d-data mhux personali, speċjalment data miftuħa. |
| --- | --- |

40.

| 41. | JISTENNA r-rapport “Valutazzjoni tar-regoli tal-Istati Membri dwar id-data tas-saħħa fid-dawl tal-GDPR 2019/2020” ikkummissjonat mill-Kummissjoni u r-rakkomandazzjonijiet tiegħu bbażati fuq stħarriġ estensiv u ħames sessjonijiet ta’ ħidma b’parteċipazzjoni wiesgħa minn esperti, rappreżentanti tal-Istati Membri, awtoritajiet superviżorji tal-protezzjoni tad-data, partijiet ikkonċernati mis-settur tas-saħħa u l-istituzzjonijiet tal-UE u JISTIEDEN lill-Kummissjoni biex tkompli l-iskambju b’suċċess tal-aħjar prattiki mal-Istati Membri permezz ta’ grupp ta’ esperti ddedikat dwar l-użu sekondarju tad-data dwar is-saħħa, li jinvolvi rappreżentanti ta’ korpi li jittrattaw l-użu sekondarju tad-data dwar is-saħħa. |
| --- | --- |

41.

| 42. | IFAKKAR li l-Kunsill Ewropew, fil-laqgħa speċjali tiegħu dwar it-trattament tal-pandemija tal-COVID-19 fl-1 u t-2 ta’ Ottubru 2020, laqa’ l-ħolqien ta’ spazji komuni Ewropej tad-data f’setturi strateġiċi, u b’mod partikolari stieden lill-Kummissjoni biex tagħti prijorità lill-ispazju tad-data dwar is-saħħa, JAPPOĠĠA miżuri li għandhom l-għan li jżidu l-maturità diġitali tas-sistemi tal-kura tas-saħħa, l-interoperabbiltà tal-infrastrutturi u l-istandardizzazzjoni tar-rekords tas-saħħa, biex jippermettu l-aċċess u l-iskambju ta’ data u informazzjoni permezz ta’ EHDS, u JINNOTA li l-Kummissjoni Ewropea tippjana li tippreżenta, sa tmiem l-2021, proposta legali dwar l-EHDS. |
| --- | --- |

42.

| 43. | JAPPELLA lill-Kummissjoni, lill-Istati Membri, u lill-partijiet ikkonċernati pubbliċi u privati rilevanti kollha biex jikkollaboraw sabiex jipprovdu EHDS funzjonali li jsaħħaħ il-kontroll taċ-ċittadini fuq id-data tas-saħħa personali tagħhom stess, jappoġġa l-portabbiltà, iċ-ċibersigurtà u l-interoperabbiltà tad-data dwar is-saħħa, u jikkontribwixxi għall-użu u l-użu mill-ġdid transkonfinali tad-data dwar is-saħħa għal kura tas-saħħa aħjar, riċerka aħjar, u attivitajiet regolatorji u ta’ tfassil aħjar tal-politika, u JINNOTA li EHDS li jaħdmu jistgħu jsaħħu l-kompetittività tal-industrija tal-UE, filwaqt li jirrispettaw id-dimensjoni etika tal-użu tad-data dwar is-saħħa, inkluż b’rabta mal-użu ta’ Intelliġenza Artifiċjali fil-kura tas-saħħa. |
| --- | --- |

43.

| 44. | JILQA’ l-kooperazzjoni mill-qrib bejn l-Istati Membri u l-Kummissjoni fit-tħejjija tal-Azzjoni Konġunta għall-EHDS “Lejn l-Ispazju Ewropew tad-Data dwar is-Saħħa” sabiex tiġi żgurata l-kontinwità fl-iżvilupp ta’ strateġija ta’ governanza għall-użu sekondarju ta’ data dwar is-saħħa fil-livell Ewropew u fil-faċilitazzjoni tal-aċċess għal u l-iskambju ta’ data dwar is-saħħa permezz ta’ każijiet ta’ użu konkreti, inklużi miżuri biex tittaffa l-pandemija tal-COVID-19, u JISTIEDEN lill-Kummissjoni tqis kif xieraq l-għażliet ta’ governanza żviluppati mill-Azzjoni Konġunta fit-tħejjija ta’ miżuri leġiżlattivi u mhux leġiżlattivi b’rabta mal-EHDS, sabiex tiżgura approċċ armonizzat għall-ipproċessar tad-data dwar is-saħħa li jibni fuq ir-regolamenti u l-prinċipji nazzjonali tal-Istati Membri, kif ukoll fuq kundizzjonijiet lokali, bħall-infrastruttura tad-data u inizjattivi nazzjonali eżistenti, u li jirrispetta bis-sħiħ il-kompetenzi u l-kapaċitajiet tal-Istati Membri. Għal data personali sensittiva miġbura mis-settur pubbliku, huwa essenzjali li l-awtoritajiet pubbliċi fl-Istati Membri jżommu kontroll fuq l-użu tad-data biex jiggarantixxu s-sigurtà tad-data u l-fiduċja pubblika. |
| --- | --- |

44.

| 45. | IĦEĠĠEĠ lill-Kummissjoni biex tibda u tiffinanzja proġetti pilota dwar l-iskambju ta’ data dwar is-saħħa f’kollaborazzjoni mal-awtoritajiet nazzjonali fl-2021, biex toħloq infrastruttura tal-EHDS interoperabbli għall-użu sekondarju ta’ data dwar is-saħħa sa mhux aktar tard mill-2025, u biex tiffaċilita l-aċċess għal repożitorji Ewropej tad-data dwar is-saħħa permezz ta’ regoli, strumenti u proċeduri komuni, inkluż ir-reġistri tan-Network Ewropew ta’ Referenza, u billi tkompli tagħti bidu u tippromwovi każijiet konkreti ta’ użu ta’ valur miżjud tal-UE, bħal networks ta’ esperti kliniċi għal aktar mard u kundizzjonijiet, u fejn l-iskambju Ewropew ta’ data dwar is-saħħa jkun meħtieġ u xieraq, pereżempju, għall-ġestjoni ta’ każijiet gravi ta’ COVID-19. |
| --- | --- |

45.

| 46. | FILWAQT LI JFAKKAR li l-applikazzjonijiet ta’ stil ta’ ħajja jistgħu jiġbru data rilevanti dwar is-saħħa, li tkun għadha mhijiex aċċessibbli għal finijiet ta’ kura tas-saħħa u għal miżuri tas-saħħa pubblika li jindirizzaw il-COVID-19 u theddid transkonfinali ieħor għas-saħħa, JISTIEDEN lill-Istati Membri u lill-Kummissjoni biex jiżviluppaw mudell Ewropew komuni ta’ ġestjoni għall-ipproċessar ta’ data dwar is-saħħa ġġenerata minn persuni, biex, fejn xieraq, jikkomplementaw rekords elettroniċi tas-saħħa bbażati fuq kunsens infurmat individwali kif ukoll biex jistabbilixxu network ta’ pjattaformi ta’ kondiviżjoni tad-data aċċessibbli madwar l-UE u marbuta mal-infrastruttura tal-EHDS biex iservu ta’ interfaċċi diġitali ewlenin bejn membri tal-Pubbliku Ġenerali u utenti tad-data affidabbli biex tinġabar data kondiviża, fuq il-bażi tal-kunsens infurmat tagħhom, u b’hekk jiġi ffaċilitat l-aċċess għal data personali skont il-GDPR, u tiġi ġġenerata data anonimizzata u aggregata li minnha jistgħu jittieħdu kemm għarfien biex jitjieb il-fehim xjentifiku, speċjalment tal-prevalenza ta’ mard kroniku, kif ukoll għodod prattiċi għall-istituti tas-saħħa pubblika. Dawn il-pjattaformi għandhom jinfurmaw ukoll lill-persuni li jaqsmu d-data tagħhom dwar il-progress li jkun sar u l-għarfien miksub bl-użu tad-data tagħhom. |
| --- | --- |

46.

| 47. | IĦEĠĠEĠ lill-Istati Membri u lill-Kummissjoni biex jingħaqdu flimkien fil-promozzjoni tal-ħiliet diġitali u dawk relatati mad-data biex jagħtu s-setgħa lill-individwi, professjonisti, kumpanniji, entitajiet tas-settur pubbliku u dawk li jieħdu d-deċiżjonijiet, kif ukoll biex inaqqsu d-differenzi diġitali, inkluż id-differenzi rigward, fost l-oħrajn, il-kopertura, it-tagħmir, l-aċċessibbiltà u l-litteriżmu. |
| --- | --- |

47.

| 48. | IĦEĠĠEĠ lill-Istati Membri u lill-Kummissjoni biex ikomplu jappoġġaw il-ħidma u l-koordinazzjoni tan-Network tas-Saħħa elettronika fl-isforzi tiegħu biex jistabbilixxi governanza komuni u msaħħa tal-koordinazzjoni tal-interoperabbiltà fost l-Istati Membri u ċ-ċentri ta’ kompetenza nazzjonali tas-saħħa elettronika, biex ikomplu jimplimentaw u jtejbu l-infrastruttura ta’ Servizzi Diġitali tas-Saħħa elettronika (EHDSI), u wkoll biex jikkollaboraw mal-grupp ta’ esperti ddedikat dwar l-użu tad-data sekondarja dwar is-saħħa fl-EHDS. |
| --- | --- |

48.

| 49. | IĦEĠĠEĠ lill-Istati Membri u lill-Kummissjoni biex jappoġġaw il-ħidma li għaddejja fil-kuntest ta’ EHDS sigur u fdat biex jiġi żviluppat qafas ta’ governanza li jgħaqqad flimkien l-awtoritajiet u l-korpi rilevanti fl-Istati Membri u fil-livell tal-UE, bil-għan li jippermetti l-użu mill-ġdid tad-data fir-riċerka u l-politika, jibni infrastruttura diġitali għall-użu sekondarju ta’ data dwar is-saħħa, u jappoġġa kollaborazzjoni internazzjonali mmexxija mid-data mnebbħa minn attivitajiet relatati ta’ proġetti pilota. |
| --- | --- |

49.

| 50. | JISTIEDEN lill-pajjiżi ġodda interessati biex jipparteċipaw fis-server trasformattiv tal-UE għat-traċċar tal-kuntatti u l-applikazzjonijiet mobbli ta’ twissija fejn dan jista’ jsaħħaħ il-kapaċità tal-Istati Membri li jikkontrollaw it-tixrid tal-pandemija u JILQA’ l-isforzi intensivi li saru mill-Istati Membri u l-Kummissjoni fin-Network tas-Saħħa Elettronika biex jiġi introdott qafas ta’ interoperabbiltà għat-traċċar tal-kuntatti u l-applikazzjonijiet ta’ twissija u biex jiġi stabbilit server trasformattiv tal-UE, li jista’ jsir għodda importanti biex jintwerew il-valur u l-ħtieġa ta’ skambju transkonfinali ta’ data rilevanti bi tweġiba għall-pandemija. JISTIEDEN ukoll lill-Istati Membri, lill-Kummissjoni u lill-ECDC biex jaħdmu flimkien fuq allinjament aħjar tas-settijiet tad-data epidemjoloġiċi għas-sorveljanza. |
| --- | --- |

50.

Tagħlimiet meħuda: It-tisħiħ tar-rwol tal-UE fis-saħħa dinjija

IL-KUNSILL TAL-UNJONI EWROPEA

| 51. | IFAKKAR fil-konklużjonijiet adottati mill-Kunsill u r-Rappreżentanti tal-Gvernijiet tal-Istati Membri dwar ir-rwol tal-UE fit-tisħiħ tad-WHO bħala l-awtorità ewlenija u ta’ koordinazzjoni (19) fis-saħħa dinjija. |
| --- | --- |

51.

---

(1)  https://www.who.int/news-room/detail/30-01-2020-statement-on-the-second-meeting-of-the-international-health-regulations-(2005)-emergency-committee-regarding-the-outbreak-of-novel-coronavirus-(2019-ncov)

(2)  https://www.consilium.europa.eu/mt/meetings/epsco/2020/02/13/

(3)  https://www.consilium.europa.eu/media/43076/26-vc-euco-statement-en.pdf

(4)  https://www.consilium.europa.eu/media/45116/210720-euco-final-conclusions-mt.pdf

(5)  https://ec.europa.eu/info/sites/info/files/communication_-_short-term_eu_health_preparedness.pdf

(6)  https://ec.europa.eu/info/sites/info/files/communication-additional-covid-19-response-measures.pdf

(7)  Deċiżjoni Nru 1082/2013/UE tal-Parlament Ewropew u tal-Kunsill tat-22 ta’ Ottubru 2013 dwar theddid transkonfinali serju għas-saħħa u li tħassar id-Deċiżjoni Nru 2119/98/KE (ĠU L 293, 5.11.2013, p. 1).

(8)  Regolament tal-Kunsill (UE) 2020/521 tal-14 ta’ April 2020 li jattiva l-appoġġ ta’ emerġenza skont ir-Regolament (UE) 2016/369 u li jemenda d-dispożizzjonijiet tiegħu filwaqt li jqis it-tifqigħa tal-COVID-19 (ĠU L 117, 15.4.2020, p. 3).

(9)  id-dokument 12972/20

(10)  id-dokument 12973/20 + ADD 1

(11)  id-dokument 12971/20

(12)  https://www.consilium.europa.eu/media/45910/021020-euco-final-conclusions.pdf

(13)  dok. 13158/20 + ADD 1

(14)  https://www.ich.org/

(15)  https://www.edqm.eu/

(16)  https://picscheme.org/en/picscheme

(17)  https://leoss.net/

(18)  Regolament (UE) 2016/679 tal-Parlament Ewropew u tal-Kunsill tas-27 ta’ April 2016 dwar il-protezzjoni tal-persuni fiżiċi fir-rigward tal-ipproċessar ta’ data personali u dwar il- moviment liberu ta’ tali data, u li jħassar id-Direttiva 95/46/KE (Regolament Ġenerali dwar il-Protezzjoni tad-Data) (ĠU L 119, 4.5.2016, p. 1).

(19)  ĠU C 400, 24.11.2020, p. 1.

---

Il-Kummissjoni Ewropea

| 28.12.2020 | MT | Il-Ġurnal Uffiċjali tal-Unjoni Ewropea | C 450/9 |
| --- | --- | --- | --- |

28.12.2020

MT

Il-Ġurnal Uffiċjali tal-Unjoni Ewropea

C 450/9

---

Rata tal-kambju tal-euro (1)

It-23 ta' Diċembru 2020

(2020/C 450/02)

1 euro =

| | Munita | Rata tal-kambju |
| --- | --- | --- |
| USD | Dollaru Amerikan | 1,2166 |
| JPY | Yen Ġappuniż | 125,99 |
| DKK | Krona Daniża | 7,4380 |
| GBP | Lira Sterlina | 0,90700 |
| SEK | Krona Żvediża | 10,1213 |
| CHF | Frank Żvizzeru | 1,0837 |
| ISK | Krona Iżlandiża | 155,90 |
| NOK | Krona Norveġiża | 10,6238 |
| BGN | Lev Bulgaru | 1,9558 |
| CZK | Krona Ċeka | 26,372 |
| HUF | Forint Ungeriż | 362,65 |
| PLN | Zloty Pollakk | 4,5025 |
| RON | Leu Rumen | 4,8710 |
| TRY | Lira Turka | 9,2946 |
| AUD | Dollaru Awstraljan | 1,6118 |
| CAD | Dollaru Kanadiż | 1,5671 |
| HKD | Dollaru ta' Hong Kong | 9,4321 |
| NZD | Dollaru tan-New Zealand | 1,7208 |
| SGD | Dollaru tas-Singapor | 1,6235 |
| KRW | Won tal-Korea t'Isfel | 1 347,45 |
| ZAR | Rand ta' l-Afrika t'Isfel | 17,7895 |
| CNY | Yuan ren-min-bi Ċiniż | 7,9549 |
| HRK | Kuna Kroata | 7,5440 |
| IDR | Rupiah Indoneżjan | 17 351,03 |
| MYR | Ringgit Malażjan | 4,9437 |
| PHP | Peso Filippin | 58,453 |
| RUB | Rouble Russu | 91,6360 |
| THB | Baht Tajlandiż | 36,772 |
| BRL | Real Brażiljan | 6,2867 |
| MXN | Peso Messikan | 24,4449 |
| INR | Rupi Indjan | 89,7945 |

Munita

Rata tal-kambju

USD

Dollaru Amerikan

1,2166

JPY

Yen Ġappuniż

125,99

DKK

Krona Daniża

7,4380

GBP

Lira Sterlina

0,90700

SEK

Krona Żvediża

10,1213

CHF

Frank Żvizzeru

1,0837

ISK

Krona Iżlandiża

155,90

NOK

Krona Norveġiża

10,6238

BGN

Lev Bulgaru

1,9558

CZK

Krona Ċeka

26,372

HUF

Forint Ungeriż

362,65

PLN

Zloty Pollakk

4,5025

RON

Leu Rumen

4,8710

TRY

Lira Turka

9,2946

AUD

Dollaru Awstraljan

1,6118

CAD

Dollaru Kanadiż

1,5671

HKD

Dollaru ta' Hong Kong

9,4321

NZD

Dollaru tan-New Zealand

1,7208

SGD

Dollaru tas-Singapor

1,6235

KRW

Won tal-Korea t'Isfel

1 347,45

ZAR

Rand ta' l-Afrika t'Isfel

17,7895

CNY

Yuan ren-min-bi Ċiniż

7,9549

HRK

Kuna Kroata

7,5440

IDR

Rupiah Indoneżjan

17 351,03

MYR

Ringgit Malażjan

4,9437

PHP

Peso Filippin

58,453

RUB

Rouble Russu

91,6360

THB

Baht Tajlandiż

36,772

BRL

Real Brażiljan

6,2867

MXN

Peso Messikan

24,4449

INR

Rupi Indjan

89,7945

---

(1)  Sors: rata tal-kambju ta' referenza ppubblikata mill-Bank Ċentrali Ewropew.

---

| 28.12.2020 | MT | Il-Ġurnal Uffiċjali tal-Unjoni Ewropea | C 450/10 |
| --- | --- | --- | --- |

28.12.2020

MT

Il-Ġurnal Uffiċjali tal-Unjoni Ewropea

C 450/10

---

Rata tal-kambju tal-euro (1)

L-24 ta' Diċembru 2020

(2020/C 450/03)

1 euro =

| | Munita | Rata tal-kambju |
| --- | --- | --- |
| USD | Dollaru Amerikan | 1,2193 |
| JPY | Yen Ġappuniż | 126,38 |
| DKK | Krona Daniża | 7,4389 |
| GBP | Lira Sterlina | 0,89795 |
| SEK | Krona Żvediża | 10,0763 |
| CHF | Frank Żvizzeru | 1,0851 |
| ISK | Krona Iżlandiża | 155,90 |
| NOK | Krona Norveġiża | 10,5108 |
| BGN | Lev Bulgaru | 1,9558 |
| CZK | Krona Ċeka | 26,299 |
| HUF | Forint Ungeriż | 361,62 |
| PLN | Zloty Pollakk | 4,5022 |
| RON | Leu Rumen | 4,8725 |
| TRY | Lira Turka | 9,2275 |
| AUD | Dollaru Awstraljan | 1,6039 |
| CAD | Dollaru Kanadiż | 1,5656 |
| HKD | Dollaru ta' Hong Kong | 9,4532 |
| NZD | Dollaru tan-New Zealand | 1,7168 |
| SGD | Dollaru tas-Singapor | 1,6195 |
| KRW | Won tal-Korea t'Isfel | 1 344,97 |
| ZAR | Rand ta' l-Afrika t'Isfel | 17,8252 |
| CNY | Yuan ren-min-bi Ċiniż | 7,9624 |
| HRK | Kuna Kroata | 7,5461 |
| IDR | Rupiah Indoneżjan | 17 314,06 |
| MYR | Ringgit Malażjan | 4,9510 |
| PHP | Peso Filippin | 58,559 |
| RUB | Rouble Russu | 90,5914 |
| THB | Baht Tajlandiż | 36,689 |
| BRL | Real Brażiljan | 6,3608 |
| MXN | Peso Messikan | 24,3475 |
| INR | Rupi Indjan | 89,6845 |

Munita

Rata tal-kambju

USD

Dollaru Amerikan

1,2193

JPY

Yen Ġappuniż

126,38

DKK

Krona Daniża

7,4389

GBP

Lira Sterlina

0,89795

SEK

Krona Żvediża

10,0763

CHF

Frank Żvizzeru

1,0851

ISK

Krona Iżlandiża

155,90

NOK

Krona Norveġiża

10,5108

BGN

Lev Bulgaru

1,9558

CZK

Krona Ċeka

26,299

HUF

Forint Ungeriż

361,62

PLN

Zloty Pollakk

4,5022

RON

Leu Rumen

4,8725

TRY

Lira Turka

9,2275

AUD

Dollaru Awstraljan

1,6039

CAD

Dollaru Kanadiż

1,5656

HKD

Dollaru ta' Hong Kong

9,4532

NZD

Dollaru tan-New Zealand

1,7168

SGD

Dollaru tas-Singapor

1,6195

KRW

Won tal-Korea t'Isfel

1 344,97

ZAR

Rand ta' l-Afrika t'Isfel

17,8252

CNY

Yuan ren-min-bi Ċiniż

7,9624

HRK

Kuna Kroata

7,5461

IDR

Rupiah Indoneżjan

17 314,06

MYR

Ringgit Malażjan

4,9510

PHP

Peso Filippin

58,559

RUB

Rouble Russu

90,5914

THB

Baht Tajlandiż

36,689

BRL

Real Brażiljan

6,3608

MXN

Peso Messikan

24,3475

INR

Rupi Indjan

89,6845

---

(1)  Sors: rata tal-kambju ta' referenza ppubblikata mill-Bank Ċentrali Ewropew.

---